hu hu de hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Dr. Mokrai Mihály polgármesterségre tör, ha már alpolgármester nem lehetett
Bizonyára emlékeznek rá, hogy az országgyűlési választások előtt, Veres Pál polgármester mindennél fontosabbnak tartotta, hogy a miskolci tévé kamerája és a MINAP-os kollégák fényképezőgépének kereszttüzében, Szinva parti séta közben húzódjon közelebb „Lacihoz és Szabolcshoz”. Majd végrehajtsa első polgármesteri coming out- ját: „Szabolcs és Laci elkötelezetten támogatják közös céljainkat és én is biztosítottam őket a támogatásomról.” Azóta tudjuk, hogy dr. Varga Lászlón és Szilágyi Szabolcson, az egyesült ellenzék miskolci országgyűlési képviselőjelöltjein, az országgyűlési választások előtt megrendezett közös, „párt független” polgármesteri séták sem segítettek.
A nagy nyilvánosság előtt folytatott szemérmetlen nyomuláshoz, az országos politikában keresett kétségbeesett befolyás szerzési kísérlethez képest, igazán feltűnő Veres Pál mostani viselkedése a szeptemberi időközi önkormányzati választás kampányában.
Mint annak idején Sztálin mellől Nyikolaj Ivanovics Jezsov, a Moszkva folyó partján készült fényképről, úgy maradt el – le – Veres Pál mosolygós kampány orcája, delejes férfiúi bája, KLÁRIFERI miskolci jelöltjének hivatalos magakelletésén… akarom mondani, kampány nyitóján.
Mert az egykori matektanárnak legjobban, még mindig az egyszerű számtani műveletek mennek: ugyanis ha KLÁRIFERI jelöltje bukik, Veres Pál személyes szavazata nélkül nincs közgyűlési többsége a Velünk a város frakciónak.
Ebben a helyzetben pedig dr. Mokraiéknak mindig kérni, egyeztetni kellene majd Veressel: például az egyes személyi ügyekben…
Viszont ha a mandátum KLÁRIFERIÉKÉ, akkor a DK-nak újra lehet városi frakciója. 2024-re készülve pedig végre kiválhatnának a frusztrált, kudarcot kudarcra halmozó Velünk a város nevezetű roncs derbiből. Frakcióvezetővé avanzsálhatna a magyar baloldal legnagyobb élő ingatlan mágusa, dr Mokrai Mihály. Ebből a pozícióból pedig a közelgő önkormányzati választásokig egyre gyakrabban, hangosabban, hatásosabban mondhatná majd, akár két ingatlan biznisz közt is, amit eddig: „hogy Veres gazdaságpolitikája légvárra épül”, hogy „szövetségi politizálás helyett, a miskolci polgármester úgy forgolódik a helyi politikában, mint elefánt a porcelánboltban”. Dr. Mokrai Mihály frakcióvezetőként 2024-ig hatásosabban ismételgethetné, amire most az öreg szex mester Bolgár úrnak is célozgatott interjújában. Jelesül: a miskolci polgármester lehet, rendes, jóravaló ember, de mégis csak a FIDESZ tenyeréből eszik, hiszen elfogadta a Miskolci Egyetem kurátorságát…
A megfelelő előkészítés, karakter koptatás után, mire az első rémület lefut az agyakon, állhatna elő a miskolci ellenzék legerősebb pártjának új polgármester jelöltje, KLÁRIFERIÉK utolsó reménysége, a korszerű baloldal biznisz man-je…
Megy és menni fog tehát a politikai harakiri Nagy Miskolcon.
Közben a turisztikai szezon kellős közepén, közvilágítás híján, a tapolcai sétány jó részén elemlámpával közlekednek az emberek… Tapolcára menet, városi busszal nem nagyon tudnak helyet változtatni a miskolciak, mert a járatokat a nyári szünetben sem sűrítették… az Újgyőri főtér – Tapolca viszonylatot jó éve, kiiktatták… a csónakázó tó mocsarasodik, tele szeméttel… a hónapok óta le és kiégett szauna pedig tovább rohad a strandon.
Ez csak néhány tapolcai példa, turisztikai csúcs közben….
De ezek legalább jól elvannak egymással….
#balázsibeszélA polgármester skíróztatná a népetMiskolc 2022-09-09 19:38:00- 4886
#balázsibeszélHol a pofátlanság határa? Borkuti László dupla tanácsnoki pénze már az? III. részMiskolc 2022-09-06 07:05:00- 6018
#balázsibeszélDr. Mokrai Mihály polgármesterségre tör, ha már alpolgármester nem lehetettMiskolc 2022-09-01 07:06:00- 7593
#balázsibeszélAz Avasi kilátó gyalázataMiskolc 2022-08-15 08:06:00- 9203
#balázsibeszélVeres Pál a porcelánboltban - de mi fickándozik a halk szavú rádiós gatyájában?Miskolc 2022-08-11 08:22:00- 10400
A Borsod beszél, köszönti az olvasót! Mezőkövesdtől Sárospatakig, Ózdtól, Tiszaújvárosig szólóan, legjobb tudásunk szerint fogunk érvelni lapunkban: azért, hogy Borsod-Abaúj-Zemplén megye polgárai és a miskolciak még egyszer ne kerülhessenek olyan helyzetbe, mint amilyenbe 2010-re.
Rekordgyorsasággal gyűjtötte össze a Fidesz az ajánlóíveket Miskolcon
Ilyen még nem volt - csődbe vihetik Miskolcot!